《宣平道中》
明代·白圻

丽水南来接丽峰，虬龙腾偃霭重重。铁崖万仞当空立，白练千寻傍午舂。

山腹云深迷望眼，溪头雨过漫行踪。乘危历险非耽赏，王事旬宣在靖共。

作者简介：白圻（1466—1517），明常州府武进人，字辅之。白昂子。成化二十年进士。授南京户部主事，历浙江布政司参议，奏免长兴县被灾农田赋额。累迁右副都御史总督南京粮储，疏请革冗费冗食以平衡收支，颇切时宜。